**Z á p i s n i c a  č. 1/2023**

zo zasadnutia Komisie detí a mládeže

pri MZ MČ Bratislava –Vajnory konanej

dňa 25.01.2023

Prítomní: Mgr. Jana Besedová, Róbert Vajda, JUDr. Marcela Virágová, Dávid Lenčo, Simona Besedová, Leonard Vlček

Ospravedlnení: Martina Reháková

Neprítomní:

Hosť: Kamil Homola

Tajomník: JUDr. Michaela Královičová

Komisiu zahájila predsedníčka Jana Besedová. Nakoľko sa jedná o prvé zasadnutie úplne novej komisie, na úvod sa jej konania zúčastnil aj p. starosta Ing. Michal Vlček.

Návrh programu:

1. Kultúrne akcie
2. Spolupráca školy/ deti/úrad
3. Plány na najbližšie roky
4. Spolupráca na akciách
5. Rôzne

Záver

**K bodu 1 –  Kultúrne akcie**

P. Besedová odporučila poslať všetkým členom komisie program kultúrnych akcií na rok 2023, aby ho hlavne zástupcovia vajnorskej mládeže mali k dispozícii a vybrali si niekoľko z nich, ktoré sú pre nich zaujímavé, ktorých by sa mali záujem aktívne zúčastniť, prípadne aj prispieť svojimi nápadmi.

**K bodu 2 – Spolupráca školy/ deti/úrad**

V rámci tohto bodu p. Homoľa na dotaz mladých kedy bude dokončená prístavba ZŠ Kataríny Brúderovej odpovedal na ich otázky a vysvetlil postup/ lehoty podľa ktorých by mala byť ukončená v septembri 2023.

Zástupcovia mládeže mali niekoľko nápadov ako prepojiť miestny úrad so základnou školou , ako napr. zorganizovať prednášku o fungovaní sociálnych sietí pre dospelých/ rodičov, prezentácia o zdravom stravovaní, ktoré by bolo vhodné nasmerovať na vedenie ZŠ.

**K bodu 3 – Plány na najbližšie roky**

* Vzhľadom na prvé zasadnutie tejto komisie, plány na najbližšie obdobie určené neboli, dohodli sme sa, že ďalšie stretnutie bude zvolané podľa potreby, prípadne na návrh mládeže.
* Návrh na uskutočnenie Dňa otvorených dverí na miestnom úrade
* Vymyslieť koncept akcie ako by sa dala prepojiť mládež so seniormi/ starými rodični.
* Projekt Šaldova – nápad na ping – pongový stôl

**K bodu 4 – Spolupráca na akciách**

Zástupcovia mládeže prejavili záujem spolupracovať na akciách mestskej časti, predniesli aj nápady ako posunúť niektoré akcie do roviny, ktorá by mohla byť príťažlivejšia pre mladých žijúcich vo Vajnoroch.

**K bodu 5- Rôzne**

P. starosta, rovnako ako aj p. Besedová povzbudili zástupcov mládeže, aby boli sami aktívni v prednášaní nápadov či už ako vylepšiť existujúce, alebo prísť aj s novými, ktoré by obohatili a podchytili záujem mladých o zlepšovanie kvality života vo Vajnoroch.

**K bodu 6 – Záver**

Na záver sa predsedníčka poďakovala členom komisie za aktívnu účasť a ukončila rokovanie.

Za správnosť zodpovedá: JUDr. Michaela Královičová

V Bratislave dňa 30.01.2023